Karmeloiit
Karmeloiit on vulkaaniline kivim. Karmeloiidiks nimetatakse augiiti sisaldavat basalti või andesiiti (vastavalt sellele, kas kivimis sisalduv plagioklass on labrador või andesiin). Kivimile on omane iddingsiidi sisaldus. Karmeloiidi nimetas 1893. aastal nii Andrew Cowper Lawson Ameerika Ühendriikide California osariigis asuva Carmelo lahe järgi. Lahe ümbruses paljandub kivim kuues kohas ja on ümbritsevatest kivimitest noorem.